капак, класирани понастоящем в кодове по КН ex 7307 19 10 (код по ТАРИК 7307191010) и ex 7307 19 90 (код по ТАРИК 7307199010), с произход от КНР и от Тайланд („продуктът, предмет на прегледа“).
 (43)
 Основните влагани суровини са метални отломки, кокс/електричество/газ, пясък (за формоване) и цинк (за поцинковане). Първият етап от производствения процес е разтопяването на металните отломки. Следва процес на формоване и леене на различните форми, които след това се разделят на единични бройки. Продуктите трябва да бъдат подложени на продължителен процес на отгряване, за да станат достатъчно ковки за използването им в приложения, при които са необходими удароустойчивост и виброустойчивост, както и за да издържат на резки температурни промени. Впоследствие принадлежностите можe да се поцинковат. Следват резбоване и друга машинна обработка.
 (44)
 Резбованите отлети принадлежности за тръбопроводи се използват за свързване на две или повече тръби, за свързване на тръба с апаратура, за промяна на посоката на движението на флуидния поток или за затваряне на тръба. Резбованите отлети принадлежности за тръбопроводи се използват предимно в газови, водоснабдителни и отоплителни системи на жилищни и нежилищни сгради. Те се използват и при тръбопроводите на нефтени рафинерии. Тези принадлежности се предлагат в множество конфигурации, като най-разпространените са 90-градусови колена, тройници, свръзки, кръстачки и тръбни съединения. Произвеждат се два вида: черни (непоцинковани) и поцинковани.
 2.2. Сходен продукт
 (45)
 При настоящото разследване в рамките на прегледа с оглед изтичане на срока на действие на мерките бе потвърдено установеното при първоначалното разследване, а именно, че следните продукти имат едни и същи основни физически, химически и технически характеристики, както и едни и същи видове основна употреба:
 —
 продуктът, предмет на прегледа;
 —
 продуктът, произвеждан и продаван на вътрешния пазар на Тайланд;
 —
 продуктът, произвеждан и продаван в Съюза от промишлеността на Съюза.
 (46)
 Поради това тези продукти се считат за сходни продукти по смисъла на член 1, параграф 4 от основния регламент.
 3. ВЕРОЯТНОСТ ЗА ПРОДЪЛЖАВАНЕ НА ДЪМПИНГА ОТ КНР
 3.1. Предварителни бележки
 (47)
 В съответствие с член 11, параграф 2 от основния регламент Комисията разгледа доколко е вероятно изтичането на срока на действие на мерките да доведе до продължаване или до повторно възникване на дъмпинга от КНР.
 (48)
 Както е посочено в съображение 29, никой от китайските производители не оказа съдействие при разследването. Китайските производители не се възползваха от възможността да представят отговори на въпросника, включително данни относно експортните цени и разходи, цените и разходите на вътрешния пазар, капацитета, производството, инвестициите и пр. Аналогично ПК и китайските производители не представиха коментари по доказателствата в досието по случая, включително по документа „Commission Staff Working Document on Significant Distortions in the Economy of the People's Republic of China for the Purposes of Trade Defence Investigations“ (Работен документ на службите на Комисията относно значителните нарушения в икономиката на Китайската народна република, изготвен за целите на разследванията за търговска защита) (наричан по-нататък „докладът“) (12). Поради това се наложи Комисията да използва наличните факти в съответствие с член 18 от основния регламент.
 (49)
 Комисията уведоми китайските органи и двамата китайски производители за прилагането на член 18, параграф